Komisijos reglamentas (EB) Nr. 1686/2002
2002 m. rugsėjo 25 d.
nustatantis nuo 2002 m. sausio 1 d. tam tikroms į Bendriją iš Islandijos ir Norvegijos importuotoms prekėms, nurodytoms Tarybos reglamente (EB) Nr. 3448/93, taikytinus muito žemės ūkio komponentus ir papildomus muitus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. gruodžio 6 d. Tarybos reglamentą (EB) Nr. 3448/93, nustatantį prekybos tvarką, taikomą tam tikroms iš perdirbtų žemės ūkio produktų pagamintoms prekėms [1], su paskutiniais pakeitimais, padarytais Reglamentu (EB) Nr. 2580/2000 [2], ypač į 7 straipsnio 4 dalį,
kadangi:
(1) EEE susitarimo protokolas Nr. 3 (toliau - Protokolas Nr. 3) nustato susitarimus dėl prekybos perdirbtais žemės ūkio produktais tarp Bendrijos ir ELPA šalių.
(2) Protokolas Nr. 3 buvo iš dalies pakeistas 2001 m. lapkričio 23 d. EEE Jungtinio komiteto sprendimu Nr. 140/2001, iš dalies keičiančiu EEE susitarimo dėl perdirbtų ir kitų žemės ūkio produktų [3] Protokolą Nr. 2 ir Protokolą Nr. 3, kiek tai susiję su muito žemės ūkio komponentais ir papildomais muitais. Šie pakeitimai taikomi nuo 2002 m. sausio 1 d.
(3) Todėl, vadovaujantis Protokolu Nr. 3, Islandijai ir Norvegijai būtina nustatyti naujus muito žemės ūkio komponentus ir papildomus muitus.
(4) Šie muito žemės ūkio komponentai ir papildomi muitai turi būti apskaičiuoti pagal 1996 m. liepos 25 d. Komisijos direktyvą (EB) Nr. 1460/96, nustatančią išsamias lengvatinės prekybos tvarkos, taikytinos tam tikroms prekėms, pagamintoms iš perdirbtų žemės ūkio produktų pagal Tarybos reglamento (EB) Nr. 3448/93 [4] 7 straipsnį, įgyvendinimo taisykles, su pakeitimais, padarytais Reglamentu (EB) Nr. 2495/97 [5]. Pagal šiame reglamente numatytas priemones taikomi muitai neturėtų viršyti pagal Bendrąjį muitų tarifą taikomų muitų dydžių.
(5) 2000 m. liepos 10 d. Komisijos reglamentas (EB) Nr. 1475/2000, nustatantis nuo 2000 m. liepos 1 d. tam tikroms į Bendriją iš Islandijos [6] importuotoms prekėms, nurodytoms Tarybos reglamente (EB) Nr. 3448/93, taikytinų muito žemės ūkio komponentų ir papildomų muitų kiekius, ir 2000 m. liepos 10 d. Komisijos reglamentas (EB) Nr. 1476/2000, nustatantis nuo 2000 m. liepos 1 d. tam tikroms į Bendriją iš Norvegijos [7] importuotoms prekėms, nurodytoms Tarybos reglamente (EB) Nr. 3448/93, taikytinų muito žemės ūkio komponentų ir papildomų muitų kiekius, atitinkamai turi būti panaikinti.
(6) Šiame reglamente nustatytos priemonės atitinka Horizontaliųjų klausimų vadybos komiteto nuomonę dėl prekybos I priede neišvardytais perdirbtais žemės ūkio produktais,
PRIĖMĖ ŠĮ REGLAMENTĄ:
1 straipsnis
Tam tikroms į Bendriją iš Islandijos ir Norvegijos importuotoms prekėms, nurodytoms EEE susitarimo Protokole Nr. 3 ir Reglamento (EB) Nr. 3448/93 B priedo 1 lentelėje, taikytini muito žemės ūkio komponentai ir papildomi muitai nustatomi I ir II prieduose.
2 straipsnis
Reglamentai (EB) Nr. 1475/2000 ir (EB) Nr. 1476/2000 panaikinami.
3 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 2002 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. rugsėjo 25 d.